alexandrainst/scandi-wiki huggingface dataset:
Gus og Jack

Gus og Jack er to mus som opptrer i Disney-tegneserier og tegnefilmer. De er små, og Gus er tykk mens Jack er tynn. De var første gang å se i tegnefilmen Askepott fra 1950. Senere har de med jevne mellomrom vært med i Donald Duck & co sammen med Bestemor Duck. De oppholder seg på gården hennes, der de ofte er til hjelp, men noen ganger til bryderi.

Siden filmen om Askepott foregår i et tidligere århundre, skulle det egentlig være umulig at Gus og Jack kan opptre på gården til Bestemor Duck i "nåtiden"; kanskje man må tenke seg at de "nåtidige" Gus og Jack egentlig er etterkommere av musene som levde på Askepotts tid.

Eksterne lenker 
 Gus Inducks
 Jack Inducks

Figurer fra Disney-tegneserier
Figurer fra Disney-filmer
Sjy

Sjy er smakfull saft av kjøtt, fisk eller grønnsaker som er et resultat av en stekeprosess og som kan brukes som saus eller basis for saus. Stekepannen/brettet med sjyen kan kokes ut (deglasseres) med vann og så smakssettes væsken med krydder. Dette gir en tyntflytende saus. Sjyen kan også videreforedles med ingredienser som vin, fløte, smør, krydder og jevning – og sjy gir altså grunnlaget for nærmest utallige variasjoner over temaet saus. 

Sjy kommer av det franske ordet jus (samme som i juice) som betyr saft.

Sauser
Max Cavalera

Max Cavalera (født Massimiliano Antonio Cavalera 4. august 1969 i Belo Horizonte) er en brasiliansk musiker. I perioden 1982–1996 var han frontfigur, låtskriver, gitarist og vokalist i det brasilianske heavy metal-bandet Sepultura. Max Cavalera stiftet Sepultura sammen med lillebroren Igor Cavalera i tillegg til Paulo Jr. og Jairo Guedes. Sepultura fortsatte etter at Max Cavalera forlot bandet, og han ble erstattet med Derrick Green. Året etter at han forlot Sepultura, stiftet han groove metal bandet Soulfly. 

I 2007 startet han et nytt band med broren sin kalt Cavalera Conspiracy, og ga ut albumet Inflikted året etterpå.

Max Cavalera har også vært gjestemusiker på sangen «Red War» av Dave Grohls heavy metal-prosjekt Probot.

Referanser

Eksterne lenker  
 
 

Heavy metal-musikere
Sepultura-musikere
Personer fra Belo Horizonte
Brasilianske gitarister
Brasilianske sangere
Aerandir

Aerandir er en litterær figur fra J.R.R. Tolkiens verden. Aerandir var en av sjøfarerne i Silmarillion som var med Eärendil til å reise til Valinor.

Mennesker i Tolkiens verden

pl:Lista Edainów#Aerendir, Falathar i Erellont
Andreas Kisser

Andreas Rudolf Kisser (født 24. august 1968 i São Bernardo do Campo) er en brasiliansk gitarist. Moren var slovensk og faren tysk.

Karriere 
Kisser har vært gitarist i det brasilianske heavy metal-bandet Sepultura siden 1987, etter at deres opprinnelige andregitarist Jairo Guedz forlot bandet. Kisser jobbet da som roadie for bandet, og ble spurt av Max Cavalera om han ville ta jobben som gitarist i bandet.

I 1998 samarbeidet han med Igor Cavalera og Mike Patton om filmmusikken til No Coração dos Deuses som ble utgitt i 1999. Han bidro også på filmmusikken til Bellini e a Esfinge fra 2001 og oppfølgeren Bellini e o Dêmonio fra 2008.

Han ga ut soloalbumet Hubris I & II i 2009. På albumet har han med seg, blant andre, Sepulturas trommeslager Jean Dolabella.

I 2009 og 2010 turnerte han Europa med prosjektbandet Hail!.

I 2012 stiftet han den latinamerikanske supergruppen De La Tierra sammen med Andrés Giménez, Sr. Flavio og Alex González.

Privat 
Kisser giftet seg med Patricia Perissinotto i 1994 og sammen fikk de tre barn: Giulia, Yohan og Enzo. I 2021 ble hun diagnostisert med tarmkreft og 3. juli 2022 døde hun, 52 år gammel.

Diskografi 
Soloalbum
 2009: Hubris I & II

Pestilence
 1987: Slaves of Pain (demo)

Sepultura
 1987: Schizophrenia
 1989: Beneath the Remains
 1991: Arise
 1993: Chaos A.D.
 1996: Roots
 1998: Against
 2001: Nation
 2002: Revolusongs
 2003: Roorback
 2006: Dante XXI
 2009: A-Lex
 2011: Kairos
 2013: The Mediator Between Head and Hands Must Be the Heart
 2017: Machine Messiah
 2020: Quadra

Quarteto da Pinga
 1995: Demo

Sexoturica
 1995: SpermogoDemo (demo)
 2003: IR8 / Sexoturica

De La Tierra
 2014: De La Tierra
 2016: II

Referanser

Eksterne lenker 
 
 
 

Sepultura-musikere
Heavy metal-musikere
Personer fra regionen Metropolitana de São Paulo
Brasilianske gitarister
T-90

T-90 er en russisk stridsvogn med 125 mm kanon.  Den er en videreutvikling av T-72, og er i tjeneste med den russiske og indiske hæren.

Historie og utvikling 
T-90 med en 840 hk motor kom i produksjon i 1993, basert på en prototyp kalt T-72BU.  Vogna ble utviklet ved utviklingsbyrået Kartsev-Venediktov ved fabrikken Uralvagonzavod i Nizjnij Tagil.  Før midten av 1996 hadde 107 vogner kommet i tjeneste med russiske styrker i Fjerne østen militærdistrikt.

I 1999 kom en ny modell av T-90, kalt Objekt 187 i utviklingsfasen.  Denne hadde sveiset tårn i motsetning til originalens støpte.  Modellen fikk navnet Vladimir etter sjefsutvikleren Vladimir Potkin, som gikk bort i 1999.

I 2007 er det 241 T-90-stridsvogner i tjeneste med den russiske hærens 5. stridsvogndivisjon, stasjonert i Sibirske militærdistrikt, og syv vogner i den russiske marinen.  15. mai 2006 erklærte viseforsvarsministeren at 30 nye T-90 skulle kjøpes inn, sammen med diverse annet utstyr for den russiske hæren.

T-90S er i tjeneste med den indiske hæren, og en indiskprodusert variant kalt T-90S Bhishma er under produksjon.  De første indiske vognene var 310 vogner de kjøpte fra Russland i 2001, hvorav 120 var komplette, 90 delvis montert og 100 i deler.  Under valget av T-90 ble det lagt vekt på at India allerede var bruker av T-72, og dette gjorde opplæring og vedlikehold enklere.  India valgte T-90 etter at produksjonen av indiske Arjun-stridsvogner hadde blitt forsinket.

Varianter 
T-90 Den opprinnelige modellen.
T-90S Senere modell med sveiset tårn.  Kalt T-90 Vladimir eller T-90C.
T-90S Bhishma T-90S i indisk tjeneste.

Referanser

Eksterne lenker 
 

Stridsvogner
Fylkesvei 7766

Fylkesvei 7766 (Fv55) går mellom Sommarøya og Sandvika i Tromsø kommune. Veiens lengde er 5,1 km.

Frem til 2019 hadde veien betegnelsen fylkesvei 55 (Troms).

Kommuner og knutepunkter

 ⇓ skytteltrafikk over Sommarøybrua

 ⇑ skytteltrafikk over Sommarøybrua

Referanser

Eksterne lenker 
 Vegvesenets vegkart 
 
 Hurtigbåter - Troms fylkestrafikk

Fylkesveier i Troms og Finnmark
Veier i Tromsø
Fylkesvei 5878

Fylkesveg 5878 går mellom Kvalsund og Fosnavåg i Herøy kommune. Veiens lengde er 2,5 km.

Frem til 2019 hadde veien betegnelsen Fv20.

Kommuner og knutepunkter

Igesund

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Herøy (Møre og Romsdal)
Fylkesvei 6242

Fylkesveg 6242 går mellom Kongens plass og Bakarneset på Innlandet i Kristiansund.

2013 hadde fylkesveien en lengde på 1,8 km og gikk videre fra Bakarneset til sundbåtkaia, denne strekningen har blitt omklassifisert til kommunal vei.

Frem til 2019 hadde veien betegnelsen Fv420.

Kommuner og knutepunkter

 Kongens plass

 

Bakarneset
Videre som kommunal vei

Thomas Aasgaards gate/Sundbåtkaia

Opprinnelig endepunkt Kv8850 Skippergata

Referanser

Eksterne lenker 
 Vegvesenets vegkart 
 

Fylkesveier i Møre og Romsdal
Veier i Kristiansund
Betel Hommersåk

Betel Hommersåk er en kristen frimenighet i på Hommersåk i Sandnes kommune i Rogaland. Menigheten ble stiftet i 1990 av Sigmund Terje Kristoffersen og er tilsluttet pinsebevegelsen i Norge. Menigheten hadde 333 tilskuddstellende medlemmer i 2019. Hovedpastor er i dag Knut Idland, tidligere leder i den norske kristne studentorganisasjonen Ny Generasjon. Odd Børge Solbjørg er medpastor. Menigheten har et omfattende barne- og ungdomsarbeid, med Vidar Kristoffersen som ungdomspastor og Ole Kristian Haga og Miriam Hope som ungdomsledere. Gro Haga fungerer som juniorleder og Tore Lunde er barnepastor. Menigheten har kulturskole hvor Stig Morten Kristoffersen er rektor. Menigheten driver dessuten Lekeland barnehage og Sandnes Friskole AS.

Se også
Pinsebevegelsen i Norge

Referanser

Eksterne lenker
Betel Hommersåks hjemmeside

Norske pinsemenigheter
Kultur i Sandnes
Religion i Rogaland
Helotidae

Helota
 Metahelota
 Neohelota

Helotidae er en liten familie av biller som ser ut til å leve under løs bark eller ved utflytende sevje. Noen arter kan også finnes på blomster. De lever først og fremst i tropiske områder i den gamle verden – Afrika og Sørøst-Asia, men der er funnet så langt nord som Japan og Russlands fjerne østen. Det er også rapportert fra Venezuela.

Utseende 
Avlange, flate, som oftest noe metalliske biller. Oversiden er uten tydelige hår, feltvis dekket av grove punktgroper med glatte områder mellom. Hodet er stort, sett ovenfra trekantet, fasettøynene er nokså store og ovale, og sitter ved hodets bakhjørner. Antennene er av varierende lengde, 11-leddete, det innerste leddet er pæreformet, de tre ytterste danner en kølle. Overkjevene (mandiblene) er kraftige og fremoverrettede. Brystskjoldet (pronotum) er litt bredere enn langt, med tydelig sidekant. Det er jevnt rundet tilsmalnet fremover. Bakkanten er noe tilbaketrukket i midten. Brystskjoldet har et mønster av tett punkterte områder med glatte, blanke områder mellom. Dekkvingene er avlange, parallellsidige, med lengdestriper. Hos de fleste artene er de mer eller mindre metalliske med to par avlange, gule flekker, men hos slekten Metahelota er de rødbrune i fremre halvdel og svarte i bakre. Lengde- og tverr-rekker av punktgroper danner et nettmønster på dekkvingene. Beina er ganske korte. Den indre delen av lårene er oftest rødlig, resten av beina mørkt metalliske. Føttene har to lange klør. Undersiden er vanligvis mer eller mindre rødlig.

Levevis 
Man antar at både larver og voksne biller hos de fleste artene lever enten under løs bark på døde trær eller ved utflytende, gjærende sevje. Denne sevjen inneholder ulike slags mikroorganismer og det er sannsynligvis disse billene lever av. Noen arter kan fanges i feller med gjærende frukt. Artene i slekten Neohelota finner man ofte på blomster.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien Helotidae
 Slekten Afrohelotina Kirejtshuk, 2000 - 9 arter
 Slekten Helota McLeay - 18 arter
 Slekten Metahelotella Kirejtshuk, 2000 - 6 arter
 Slekten Neohelota Ohta, 1929 - ca. 60 arter
 Slekten Scrophohelota Kirejtshuk, 2000

Kilder 
 Lee, C.-F. og Satô, M. 2006. The Helotidae of Taiwan (Coleoptera: Cucujoidea). Zoological Studies 45 (4): 529-552. 
 Lee, C.-F. og Votruba, P. 2013. Revision of the Family Helotidae (Coleoptera: Cucujoidea). VII. The attenuata species Group of the genus Neohelota. Annals of the Entomological Society of America 106: 143-278.

Eksterne lenker 
 
Helota fulviventris fra Russland (fjerne østen), fra Atlas of the family Helotidae of Russia: 

Biller
Furlotunnelen

Furlotunnelen er en tunnel på riksvei 7 i Eidfjord kommune i Hardanger. Tunnelen er bygget som et rasoverbygg over riksveien. Tunnelen var opprinnelig 35 m lang, men ble i 2006/2007 revet og erstattet av en 115 m lang tunnel.

Se også 

Fossånatunnelen
Kyskredotunnelen

Referanser

Riksvei 7
Veitunneler i Vestland
Veier i Eidfjord
2007 i Norge
Tunneler åpnet i 2007
Naumik

Naumik er et navn som opprinnelig stammer fra en av de mindre profetene i Bibelen, profeten Nahum (Se Nahums bok). 

Naumik er en polsk form av navnet, og de fleste bærerne av navnet stammer fra Øst-Polen eller områdene rundt. Men etter annen verdenskrig ble millioner av polakker tvangsflyttet vekk fra det  som en gang var Øst Polen (se Operasjon Vistula) til de vestlige deler tatt fra Tyskland og gitt til Polen. Vi ser derfor navn av ukrainsk, hviterussisk eller litauisk opprinnelse dukke opp i stort antall i vest Polen, langt vekk fra opprinnelsen – kun begrunnet etterkrigsforflyttelser.

Etternavn
Holloway (London)

Holloway er et indre byområde i distriktet Islington i London, på begge sider av hovedvegen Holloway Road, som er en del av A1 mellom London og Edinburgh. Holloway kan deles i tre områder, fra sør til nord: Archway (Upper Holloway); Nag's Head; og Lower Holloway. Det ligger 5,3 km fra Charing Cross. I sentrum av Holloway er handelsstrøket Nag's Head som ligger mellom boligstrøkene Upper Holloway og Lower Holloway. Området er preget av et meget flerkulturell befolkning og her er også fotballklubben Arsenal FC. I henhold til folketellingen i 2011 har Holloway en befolkning på 14 983 innbyggere.

Historie

Området har navn etter Holloway Road, en gammel veg som allerede i romertida var en hovedveg mellom Londinium og Skottland. Vegen ble seinere brukt til å drive krøtterflokker langs på veg til markedet i Smithfield, slik at den etter hvert danna en dyp hulveg.

Fram til 1800-tallet var Holloway et jordbruksområde, men ble utbygd i siste halvdel av århundret med Londons ekspansjon og anlegg av nye forstadsbaner, hovedsakelig med enkle rekkehus av tegl. Lengre nord, ved Highgate Hill og Crouch Hill, kom det opp boliger av en vesentlig høyere standard for middelklassen. De nye forstadbanene gjorde det mulig å bo lengre ut enn tidligere og pendle til London.

Fengselet Holloway Prison ble åpnet i 1852 på stedet som tidligere hadde blitt benyttet som gravplass for døde av kolera. Fengselet ble begrenset til et rent kvinnefengsel i 1903. 

Holloway tilhører stadig de fattigere områdene av Islington, men de siste åras utvikling peker i retning av stigende boligpriser og tilflytting av velstående familier, særlig i det bevaringsverdige området Mercers Road/Tavistock Terrace. Holloway er ellers kjent for kvinnefengselet Holloway Prison i Parkhurst Road, bygd i 1852. I 2006 flyttet Arsenal FC sitt stadionanlegg fra Highbury til Ashburton Grove i Holloway. Det nye Emirates Stadium har sitteplass for 60 000 og er Londons tredje største.

Referanser 

Steder i Islington
Nedre Helleren kraftverk

Nedre Helleren kraftverk er et  vannkraftverk ved fjordbotn av Jøssingfjord i Sokndal kommune i Rogaland.

Kraftverket utnytter et fall på ca. 120 meter i Lonaelven og Lonavatn og Tellenesvatn brukes som magasiner.

Kraftverket startet produksjonen rundt 1907 og dagens maskiner er fra 1935. Produksjon var på 6 GWh.

Kraftverket eies av Jøssingfjord Manufactoring CO AS

Dette kraftverket er nedlagt og erstattet av Jøssingfjord kraftverk.

Referanser

Vannkraftverk i Rogaland
Kraftverk i Sokndal
Tidligere kraftverk i Norge
Minnesund jernbanebru

Minnesund jernbanebru er ei jernbanebru av stål og mur over Minnesund i Eidsvoll kommune i Akershus. Brua ble bygd i 1879, som del av Hedmarksbanen mellom Eidsvoll og Hamar. Banen åpnet i 1880. Jernbanebrua er 362 meter lang. Da den var ny ble lengden oppgitt til 1150 fot og vekten av stålet til 1,3 millioner pund. Byggekostnaden var godt over 300.000 kroner. Midtspennet ble i 1913 forlenget fra 62 til 82 meter, da midtpillarene måtte flyttes. Brua har 12 spenn.

Brua ble sprengt den 12. april 1940 for å hindre tysk framrykning i forsvaret av Minnesund.

I 1925 ble brua bygd om til ei kombinert vei- og jernbanebru, med ett kjørefelt på hver side av jernbanebrua. Ny veibru ble bygd i 1959 noe lenger nord og veibrudelen av jernbanebrua ble revet i 1965. Jernbanebrua er stadig i bruk for Dovrebanen.

De tre bruene over Minnesundet, samt ei fergekai fra 1800, ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet de to veibruene 17. april 2008, men ikke jernbanebrua.
I forbindelse med anlegging av dobbelspor mellom Hamar og Eidsvoll bygger Bane NOR fra 2019 ny jernbanebro over Minnesund, Minnevika jernbanebru, litt sør for den gamle og i rettere linje. Den er planlagt åpnet for trafikk høsten 2023.

Bilder

Se også
Minnesund bru
Langset bru
Liste over broer i Norge
Liste over broer i Norge etter lengde

Referanser

Eksterne lenker 
 Minnesund jernbanebru på broer.no

Buebroer
Jernbanebroer i Norge
Jernbanestrekninger i Viken
Broer i Viken
Dovrebanen
Broer åpnet i 1879
Broer åpnet i 1959
1879 i Norge
1959 i Norge
Jernbanebyggverk i Eidsvoll
Quino

Joaquín Salvador Lavado Tejón (født 17. juli 1932 i Mendoza i Argentina, død 30. september 2020), kjent under signaturen Quino, var en argentinsk vitsetegner og tegneserieskaper. Han ble særlig kjent for sine humoristiske og ofte politisk kommenterende tegneseriestriper om den veslevoksne jenta Mafalda, som han tegnet fra 1964 til 1973. 

Quino er sammen med Mordillo Argentinas internasjonalt mest kjente vitsetegner. Han er særlig populær i Sør-Amerika og deler av Europa, og tegningene og seriene hans har vært gjengitt i flere norske aviser og blader, blant annet i Dagbladet og Larsons Gale Verden. Stilen hans kjennetegnes av detaljerte tegninger med klare poenger, ofte uten tekst. I tillegg til Mafalda, laget han stumme enrutes vitsetegninger.

I 2014 ble han tildelt Fyrstinnen av Asturias' pris for kommunikasjon og humaniora. Han fikk den norske SPROING-prisen for beste utenlandske tegneserie i 1999.

Referanser

Eksterne lenker 
 
 

Argentinske illustratører
Argentinske tegneserieskapere
Sproingvinnere
Personer fra Mendoza
Tove Strand

Tove Astri Strand, tidligere Strand Gerhardsen, (født 29. september 1946 i Kongsvinger) er en norsk politiker (Ap) og embetskvinne. 

Hun er utdannet sosialøkonom ved Universitetet i Oslo. Strand var sosialminister fra 1986–1989, og arbeids- og administrasjonsminister fra 1990–1992, begge ganger under Gro Harlem Brundtland. Hun har hatt flere stillinger som statssekretær for tidligere arbeiderparti-regjeringer. Fra 1997–2005 ledet hun Norad. Hun har tidligere hatt direktørstillinger ved Rikshospitalet og Norges forskningsråd. Hun ble sommeren 2005 utnevnt til administrerende direktør for Ullevål universitetssykehus, og etterfulgte da Helge Kjersem. Hun har også vært viseadministrerende direktør og direktør ved Oslo universitetssykehus

Strand var visepresident i Norges Idrettsforbund 1994–1999. Hun har også vært styreleder for Kronprinsparets humanitære fond.

Hun var tidligere gift med Rune Gerhardsen og het da Tove Strand Gerhardsen. Hun har to døtre, Mina Gerhardsen og Marte Gerhardsen. Strand er gift med Tor Saglie. Hun er datter av tidligere Kongsvinger-ordfører Norvald Strand, og søster av tidligere (2015-2019) Kongsvinger-ordfører Sjur Strand.

Referanser

Eksterne lenker 
 
 

Norske arbeidsministre
Norske sosialministre
Ap-statsråder
Statsråder i Regjeringen Brundtland II
Statsråder i Regjeringen Brundtland III
Norske statsråder etter 1945
Statssekretærer fra Ap
Norske embets- og tjenestemenn
Norske samfunnsøkonomer
Norske idrettsledere
Personer fra Kongsvinger kommune
Fatal Demeanor

Fatal Demeanor er et norsk black/death metal–band fra Oslo. Bandet ble stiftet av «Abuse», «Tlaloc» og «Berserkr» i 2004 og har gitt ut to demoer.

Medlemmer
Nåværende
«Abuse» (tidligere kjent som «Wodan») – Vokal (2004–)
«Tlaloc» – Sologitar (2004–)
«Myrdr» – Trommer (2005–)
«Berserkr» (tidligere kjent som «Charun») – Rytmegitar (2004–)

Tidligere
«Draupne» – Bass (2004–2005)
«Vold» – Trommer (2004)
«Skamslaatt» – Bass (2005–2007)
«Wulff» – Bass (2008–)

Utgivelser

Eksterne lenker
 
 

Norske black metal-band
Norske death metal-band
Band etablert i 2004
Songe

Songe er ei bygd i Tvedestrand kommune, på grensen mot Risør. 

Songe har ca. 500 innbyggere.
Songe ligger langs E18 og grenser opp mot Laget i Tvedestrand. På Songe ligger en av landsdelens eldste trevarefabrikker, Fokus as, som spesialiserer seg på skreddersydde dør- og vindusløsninger. Songe Træsliperi, som var virksom i perioden 1912-1972, har spilt en stor rolle for området.

Songe har også en frikirkemenighet, Songe lutherske frikirke. 

Bosetninger i Tvedestrand
Bygder i Agder
Carl-Michael Eide

Carl-Michael Eide (født ) er en norsk black metal-musiker. 

Han er også kjent under artistnavnene «Aggressor», «Exhurtum» og «Czral». Eide er både trommeslager, bassgitarist og vokalist. Han har spilt i en rekke metal-band, blant annet Ved Buens Ende, Cadaver, Infernö, Satyricon, Ulver, Dødheimsgard, og nå hans to aktive band Virus og Aura Noir.

25. mars 2005 falt Eide fra femte etasje og skadet bena. Etter dette ble det mer gitarspilling og mindre spilling på trommer. Eides seneste publikasjoner er Virus med albumet The Black Flux som kom i november 2008, og Aura Noir med albumet Hades Rise som kom i 2008. Etter å ha sittet i rullestol, trente Eide seg opp og sto i 2011 igjen på scenen med Aura Noir.

Diskografi 
Satyricon
 All Evil (Demo, 1992)

Ulver
 Vargnatt (Demo, 1993)
 Blood Inside (Studioalbum, 2005)

Ved Buens Ende
 Those Who Caress the Pale (Demo, 1994)
 Written in Waters (1995)

Aura Noir
 Dreams Like Deserts (EP, 1995)
 Black Thrash Attack (1996)
 Deep Tracts of Hell (1998)
 The Merciless (2004)
 Hades Rise (2008)
 Out to Die (2012)

Infernö
 Utter Hell (1996)
 Downtown Hades (1997)

Dødheimsgard
 666 International (1999)
 Supervillain Outcast (2007)

Virus
 Carheart (2003)
 The Black Flux (2008)

Cadaver
 Discipline (Cadaver Inc. album) (2001)
 Necrosis (2004)

Referanser

Eksterne lenker 
 Intervju med Carl-Michael Eide på nettsiden voicesfromthedarkside.de

Heavy metal-bassister
Norske sangere
Norske trommeslagere
Heavy metal-trommeslagere
Norske black metal-musikere
Norske death metal-musikere
Norske thrash metal-musikere
Cadaver-medlemmer
Ulver-medlemmer
Aura Noir
DHG-medlemmer
Clint Jones

Clint Jones (født 5. oktober 1984 i Monroe, Adams County, Wisconsin) er en amerikansk skihopper, som bor i Park City, Utah.

Han deltok både i Vinter-OL 2002 og Vinter-OL 2006.

Sammenlagtplasseringer i verdenscupen

Referanser

Eksterne lenker 
 

Skihoppere fra USA
Deltakere under Ski-VM 2001
Deltakere for USA under Vinter-OL 2002
Skihoppere under Vinter-OL 2002
Deltakere under Ski-VM 2003
Deltakere under Ski-VM 2005
Deltakere for USA under Vinter-OL 2006
Skihoppere under Vinter-OL 2006
Personer fra Adams County i Wisconsin
Fødsler i 1984